פיוצ'ר

נייואדיוס דאמון וילבורן (נולד ב-20 בנובמבר 1983) המוכר בשם הבמה שלו, פיוצ'ר (Future), הוא ראפר, זמר, כותב שירים ומפיק מוזיקלי אמריקאי. פיוצ'ר נחשב לאחד מחלוצי השימוש במאמבל (ראפ מלמול) במוזיקת הטראפ, ומשתמש באוטו-טיון גם כדי לשיר וגם כדי לשנות את קולו כשהוא עושה ראפ. פיוצ'ר הוא אמן המוזיקה הראשון שהוציא שני אלבומים שהגיעו היישר אל המקום ראשון במצעד הבילבורד 200 שבוע אחר שבוע מאז 1968.

 ביוגרפיה 
פיוצ'ר נולד וגדל באטלנטה והחל לעסוק במוזיקה כחלק מהקבוצה דאנג'ן פאמילי, שם כונה "The Future". לאחר שהקליט מספר מיקסטייפים ב-2010 ו-2011, חתם פיוצ'ר באפיק רקורדס ו-A1 רקורדינגס, חברות תקליטים גדולות שעזרו לו להקים חברת תקליטים משלו בשם פריבנדז. באפריל 2012 הוא הציא את אלבום הבכורה שלו, Pluto, שקיבל שבחים מהמבקרים. באפריל 2014 יצא האלבום השני שלו, Honest, שזכה להצלחה מסחרית רבה.Future Changes Album Title & Announces Release Date . MissInfo.tv (August 7, 2013). Retrieved November 16, 2013.

בין סוף 2014 לתחילת 2015 הוציא פיוצ'ר שלושה מיקסטייפים: Monster שיצא ב-2014, Beast Mode ו- שיצאו ב-2015. האלבומים והמיקסטייפים הבאים שלו, DS2 שיצא ב-2015, What a Time to Be Alive שיצא ב-2015 בשיתוף פעולה עם דרייק, Evol שיצא ב-2016, Future שיצא ב-2017 ו-Hndrxx שיצא שבוע אחריו הגיעו היישר אל המקום ראשון במצעד הבילבורד 200. השניים האחרונים הפכו אותו לאמן המוזיקה הראשון שהוציא שני אלבומים שהגיעו היישר אל המקום ראשון במצעדים שבוע אחר שבוע מאז 1968. באותה השנה, הוציא את הלהיט "Mask Off", שהגיע למקום החמישי במצעד הבילבורד הוט 100.

בסוף 2017, פיוצ'ר הוציא את המיקסטייפ Super Slimey, ביחד עם הראפר יאנג ת'אג, שהגיע היישר אל המקום שני בבילבורד 200 בארצות הברית. ב-2018 הוציא מיקסטייפ משותף נוסף יחד עם הראפר ג'וס וורלד בשם Wrld on Drugs, שהגיע למקום השני במצעד הבילבורד 200.

בשנת 2019 הועמד פיוצ'ר לשני פרסי גראמי בטקס פרסי גראמי ה-61 על השיר "King's Dead", שביצע יחד עם קנדריק לאמאר, ג'יי רוק וג'יימס בלייק, בקטגוריות "ביצוע הראפ הטוב ביותר" ו"שיר הראפ הטוב ביותר", וזכה בראשונה. באותה השנה, הוציא את אלבומו השביעי The Wizrd, שזכה לשבחים מהמבקרים והיה לאלבומו השישי שהגיע למקום הראשון במצעד הבילבורד 200.

בשנת 2020 הוציא פיוצ'ר את הסינגל "Life Is Good" יחד עם דרייק, שהגיע למקום השני במצעד הבילבורד הוט 100 והפך לשיר של פיוצ'ר בעל המיקום הגבוה ביותר במצעד. הסינגל נכלל באלבומו השמיני, High Off Life, שיצא ב-15 במאי 2020 והגיע אף הוא למקום הראשון במצעד הבילבורד 200. באותה השנה, הוציא אלבום משותף עם הראפר ליל עוזי ורט בשם Pluto x Baby Pluto. האלבום הגיע למקום השני במצעד הבילבורד 200.

בשנת 2022 הוציא את אלבומו התשיעי, I Never Liked You, מתוכו יצא הסינגל "Wait for U" בהשתתפות דרייק וטמס, שהגיע היישר אל המקום הראשון במצעד הבילבורד הוט 100.

במרץ 2024 יצא אלבומו המשותף עם המפיק מטרו בומין, We Don't Trust You.

בספטמבר 2024, פיוצ'ר הכריז על פרויקט בשם Mixtape Pluto, שצפוי לצאת ב-20 בספטמבר 2024. פיוצ'ר חשף את עטיפת המיקסטייפ בפוסט באינסטגרם וגם הוציא טריילר לשיר "Too Fast". שיתוף פעולה עם טראוויס סקוט בשם "South of France" מופיע ברשימת השירים הסופית של המיקסטייפ, לאחר שסקוט פרסם סרטון של השניים יחד על סירה עם המפיק סאות'סייד. האלבום הגיע למקום הראשון במצעד הבילבורד 200, וזוהי הפעם ה-11 שאלבום של פיוצ'ר מגיע למקום הראשון במצעד והשלישית במהלך 2024. האלבום צבר 129,000 יחידות שקולות לאלבום בשבוע הראשון לשחרורו בארצות הברית, כשהרוב הגדול של היחידות נובע מסטרימינג - 118,500 יחידות, המהוות כ-156.62 מיליון האזנות של 17 השירים בגרסת הסטרימינג של האלבום. בכך, פיוצ'ר הוא אמן הסולו שהצליח להשיג שלושה אלבומים במקום הראשון במצעד הבילבורד 200 הכי מהר מאז תחילת פרסומו על בסיס שבועי. עם צאת האלבום, כל 17 השירים מתוך הפרויקט נכנסו למצעד ההוט 100 של בילבורד. בכך פיוצ'ר הגיע ל-217 שירים שנכנסו למצעד במהלך הקריירה שלו, ועבר את שחקני Glee (207), והוא במקום השלישי בהיסטוריה, אחרי דרייק (338) וטיילור סוויפט (264).

דיסקוגרפיה
אלבומי אולפן
 2012: Pluto
 2014: Honest
 2015: DS2
 2016: Evol
 2017: Future
 2017: Hndrxx
 2019: The Wizrd
 2020: High Off Life
 2022: I Never Liked You

 אלבומים משותפים 
 2020: Pluto x Baby Pluto (עם ליל עוזי ורט)
 2024: We Don't Trust You 
 2024: We Still Don't Trust You 

 הוצאות מחודשות 
 2012: Pluto 3D

 מיני-אלבומים 
 2016: Free Bricks 2: Zone 6 Edition (עם גוצ'י מיין)
 2019: Save Me

מיקסטייפים מסחריים
 2014: Monster
 2015: Beast Mode
 2015: 56 Nights
 2016: Purple Reign
 2024: Mixtape Pluto

 מיקסטייפים משותפים 
 2015: What a Time to Be Alive (עם דרייק)
 2017: Super Slimey (עם יאנג ת'אג)
 2018: Beast Mode 2 (עם זייטובן)

 פסקולים 
 2018: Superfly: Original Motion Picture Soundtrack

 פרסים ומועמדויות 
שנהפרסקטגוריהעבורתוצאהמקור2024פרס המוזיקה של MTV אירופהשיתוף הפעולה הטוב ביותר"Like That" (עם מטרו בומין וקנדריק לאמאר)פרס המוזיקה של בילבורדאמן ראפ מובילפיוצ'ראלבום ראפ מובילWe Don't Trust You (עם מטרו בומין)שיתוף פעולה מוביל"Like That" (עם מטרו בומין וקנדריק לאמאר)שיר ראפ מוביל2025פרס גראמיביצוע הראפ הטוב ביותרשיר הראפ הטוב ביותרביצוע הראפ המלודי הטוב ביותר"We Still Don't Trust You" (עם מטרו בומין ודה ויקנד)אלבום הראפ הטוב ביותרWe Don't Trust You (עם מטרו בומין)פרס המוזיקה האמריקאיתאלבום השנהאלבום היפ-הופ אהובזמר היפ-הופ אהובפיוצ'רשיר היפ-הופ אהוב"Like That" (עם מטרו בומין וקנדריק לאמאר)פרס ה-BETפרס בחירת הצופהשיתוף הפעולה הטוב ביותראלבום השנהWe Don't Trust You (עם מטרו בומין)קליפ השנה"Type Shit" (עם מטרו בומין בהשתתפות טראוויס סקוט ופלייבוי קרטי)זמר ההיפ הופ הטוב ביותרפיוצ'רהלהקה הטובה ביותרעם מטרו בומין

קישורים חיצוניים



הערות שוליים

קטגוריה:ראפרים אמריקאים
קטגוריה:זמרים-יוצרים אמריקאים
קטגוריה:מוזיקאים אמריקאים
קטגוריה:זוכי פרס גראמי
קטגוריה:אמני אפיק רקורדס
קטגוריה:זוכי פרסי ה-BET: מוזיקה: הלהקה הטובה ביותר
קטגוריה:אמריקאים שנולדו ב-1983